Ludovic Orban a fost exclus din PNL: Cîțu a făcut praf partidul. Nu e calificat să conducă nici măcar o scară de bloc.
Ludovic Orban l-a atacat în termeni duri pe Florin Cîțu, președintele PNL, în ziua în care a fost exclus din partid. Fostul președintele PNL a fost exclus din partid, vineri, cu majoritate de voturi.
"Decizia de azi mă face un om liber", a spus Orban, după excluderea din PNL."Sunt liber să creez o construcție politică sănătoasă", a completat el."Sunt mândru, sunt onorat că sunt victima unei găşti demolatoare care a luat o decizie absurdă. În loc să plece ai de la conducerea partidului, au formulat propunerea de excludere a mea din PNL. Sunt onorat pentru că acest lucru demonstrează clar că nu am nicio legătură cu toate lucrurile făcute de Klaus Iohannis", a declarat Ludovic Orban la finalul şedinţei.Declarațiile făcute înainte de excludere: "A făcut praf partidul", a spus Orban, înainte de ședința conducerii PNL."Acești domni, o conducere nelegitimă, vor să propună excluderea mea din PNL. Oricum vreau să mă delimitez categoric de toate deciziile aberante ale lui Iohannis, Cîțu și apropiaților lor. Au preferat un amantlâc jenant cu principalul adversar politic, PSD", a mai spus el."Nu este calificat să conducă nici măcar o administrație de scară de bloc sau o secție de votare", a mai spus Orban, despre Cîțu.El a spus că liderii PNL "s-au dat afară singuri din rândul politicienilor cu onoare"."Au confiscat sigla PNL și au aruncat în derizoriu credințele liberale. Ei pot decide ce vor ei", a completat Orban.